Diari Oficial de la Generalitat Valenciana


Sumari del DOGV 8328, del 29-06-2018 (2018/6302)

RESOLUCIÓ de 6 de juny de 2018, del president de l'Agència Valenciana del Turisme, de concessió d'ajudes 2018 contra la temporalitat i precarietat laboral en el sector turístic i per a la detecció i tractament de malalties laborals de les cambreres de pisos.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8328

Data del DOGV
:   29-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6302


Data del document
:   06-06-2018

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 6 de juny de 2018, del president de l'Agència Valenciana del Turisme, de concessió d'ajudes 2018 contra la temporalitat i precarietat laboral en el sector turístic i per a la detecció i tractament de malalties laborals de les cambreres de pisos.  [2018/6302]  
Antecedents de fet  
Primer. Per Resolució de 15 de març de 2018, del president de l'Agència Valenciana del Turisme, publicada en el Diari Oficial de la Generalitat Valenciana (núm. 8260) del dia 23 de març de 2018, es convoquen les ajudes 2018 de l'Agència Valenciana del Turisme contra la temporalitat i precarietat laboral en el sector turístic i per a la detecció i tractament de malalties laborals de les cambreres de pisos, emmarcades en els programes que s'assenyalen a continuació:  
Programa 1: Lluita contra la temporalitat i precarietat laboral en el sector turístic  
Programa 2: Detecció i tractament de malalties laborals de les cambreres de pisos  
Segon. Amb diferents dates van tindre entrada en l'Agència Valenciana del Turisme, diverses sol·licituds d'ajuda acollides als citats programes, que han donat lloc als expedients indicats en el document annex, adjunt a la present resolució.  
Tercer. D'acord amb l'establit en l'article 9.6 de la resolució de convocatòria, s'ha reunit la comissió d'avaluació d'ajudes, en sessió de data 29 de maig de 2018 adoptant, entre uns altres, els següents acords:  
  
Emetre un informe favorable sobre la concessió de subvenció a les sol·licituds avaluades i per a les quals existeix consignació pressupostària, les quals s'assenyalen en el document Annex II, Sol·licituds favorables, de l'acta.  
Quart. S'assenyalen en el document Annex a la present resolució els sol·licitants que figuren en el referit document annex II de l'acta.  
  
Cinqué. En data 31 de maig de 2018, la directora de l'Agència Valenciana del Turisme, ha dictat proposta de resolució de concessió d'ajudes, per als sol·licitants que s'indiquen en el document annex a la present resolució.  
  
Fonaments de dret  
Primer. La Resolució de 15 de març de 2018, del president de l'Agència Valenciana del Turisme per la qual es convoquen les ajudes 2018 de l'Agència Valenciana del Turisme contra la temporalitat i precarietat laboral en el sector turístic i per a la detecció i tractament de malalties laborals de les cambreres de pisos; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol, i altra normativa d'aplicació.  
  
Segon. La competència per a dictar la present resolució l'ostenta el president de l'Agència Valenciana del Turisme d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
Vistos els anteriors antecedents de fet i fonaments de dret, resolc:  
  
  
Primer  
Concedir subvenció als sol·licitants de les ajudes que es detallen en el document annex a la present resolució, amb indicació de l'actuació a subvencionar i l'import de l'ajuda, corresponents als programes detallats en l'antecedent primer, segons la Resolució de 15 de març de 2018 per la qual es regeix la present convocatòria.  
L'efectivitat de les subvencions està subordinada al compliment de les següents condicions:  
1. Complir les obligacions dels beneficiaris detallades en l'article 11 de la Resolució de 15 de març de 2018.  
2. Aportar la documentació que es detalla en l'article 13, Justificació de despeses, de la Resolució de 15 de març de 2018.  
3. Els sol·licitants amb personalitat jurídica i les entitats sense personalitat jurídica hauran de presentar, a través del seu representant, la citada documentació únicament per via telemàtica, de conformitat amb el que es disposa en l'article 14.2 de la Llei 39/2015, d'1 d'octubre, del procediment administratiu comú de les administracions públiques.   
  
4. El termini de presentació de la documentació justificativa finalitzarà el dia 15 de desembre de 2018, havent d'estar finalitzada l'actuació objecte de l'ajuda en aquesta data.  
5. La realització de l'activitat per a la qual es concedeix subvenció serà d'exclusiva responsabilitat del beneficiari. Així mateix seran al seu càrrec els mitjans humans i materials que precisen per al seu compliment.  
6. Correspon al beneficiari sol·licitar tots els permisos, autoritzacions i llicències que corresponguen a la naturalesa del projecte a incentivar.  
7. El beneficiari comunicarà a l'Agència Valenciana del Turisme l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
8. El beneficiari haurà de donar l'adequada publicitat al caràcter públic del finançament de l'actuació subvencionada, per la qual cosa en totes les actuacions que resulten beneficiàries de les ajudes haurà de figurar el distintiu al qual es fa esment en l'apartat 5.2 de cadascun dels dos programes contemplats en l'annex I de la Resolució de 15 de març de 2018 mitjançant el qual es fa constar que el projecte ha comptat amb la col·laboració de l'Agència Valenciana del Turisme.  
9. Qualssevol altres condicions previstes en la Resolució de 15 de març de 2018, per la qual es convoquen les presents ajudes, en el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana, en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en el que es disposa en la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol, i tota altra normativa d'aplicació.  
10. La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en la citada Resolució de 15 de març de 2018 i en la resolució de concessió.  
11. L'import a justificar coincidirà, com a mínim, amb la totalitat del cost subvencionable. En cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda a lliurar disminuirà en idèntica proporció, donant lloc a la pèrdua parcial del dret al cobrament de la subvenció.  
Sense perjudici del que anteriorment s'ha exposat, en el cas d'aquelles sol·licituds l'import de les quals de l'ajuda a lliurar siga el màxim establit en la convocatòria per al programa que corresponga, hauran de justificar la totalitat del pressupost d'execució de l'actuació.  
12. En cas que el cost subvencionable justificat de manera conforme siga inferior a l'import mínim establit en cada programa, per a que l'actuació siga subvencionable, es produirà la pèrdua total del dret al cobrament de la subvenció concedida.  
13. L'alteració d'algunes de les característiques del projecte o activitat aprovats, l'incompliment de condicions i terminis establits en la resolució de concessió, la nul·la execució o execució parcial de la inversió, la falta o incompleta justificació de despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades que en el seu conjunt excedisquen l'import del cost subvencionable de l'actuació, així com la concurrència de qualsevol altra causa de les previstes en l'article 37 de la Llei 38/2003, de 17 de novembre, en cas de no haver-se efectuat encara el pagament de l'ajuda, donarà lloc a la pèrdua del dret al cobrament, total o parcial, de l'ajuda.  
Les presents ajudes es consideraran acceptades per cadascun dels interessats si en un termini de quinze dies naturals, comptat des de la notificació d'aquestes, no han comunicat a l'Agència Valenciana del Turisme la seua renúncia a la subvenció.   
  
Segon  
Publicar la present resolució en el Diari Oficial de la Generalitat Valenciana, amb efectes de notificació.  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la notificació d'aquesta i, potestativament, podrà interposar-se recurs de reposició davant l'òrgan que ha dictat l'acte, en el termini d'un mes, a comptar des de l'endemà al de la notificació d'aquesta, de conformitat amb l'establit en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 6 de juny de 2018.- El president de l'Agència Valenciana del Turisme: Francesc Colomer Sánchez.